Ordu

**Ordu** (ladina sõnast *ordo* – 'kord, seisus') on teatud põhimõtete järgi korrastatud organisatsioon, mis luuakse teatud eesmärkide või ideede saavutamise kaitseks, säilitamiseks ja ordu idee edasiviimiseks. 

Vanemad kristlik/katoliiklikud ordud olid peamisteks kiriku misjonitegevuse tugipunktideks. Katoliiklike ordude kohta kasutatakse pärast Teist Vatikani kirikukogu ka sõna "kongregatsioon". 

Ordut iseloomustab liikmete koherentsus oma ideede elluviimisel ning väliselt teatud regaaliate ning ainult neile omaste riietuse ja väljendite kasutamine. 
Ajaloost on teada erisuunalise arenguga ning eesmärkidega ordusid. Enamus neist on olnud avalikud nii oma eesmärkides kui ka ideoloogias. On teada ordusid, mis on moodustatud lühiajaliste eesmärkide saavutamiseks (ristisõjad), kui ka neid, mis on püsinud sajandeid ning on sekulaarse põhjaga hariduse, tervishoiu ja religiooni edendamisel pikkade traditsioonidega. 

Mõned ordud on aga tuntud oma varjatud eesmärkide ja tegutsemismoodustega, mis on tekitanud ajaloos ja ka tänapäeval palju poleemikat ning nende liikmete vastu ka otseseid repressioone. 

Kristlikke ordusid on kutsutud ka kiriku sõjaväeks ja nende liikmeid Kristuse sõdalasteks. Varajasel keskajal olid paljud ordud militaarseks jõuks, mis ületasid isegi mõnede riikide sõjalise jõu. Tänapäevani eksisteerivate ordude otsene eesmärk ja tegevus on jäänud meediast praktiliselt välja, ehkki on teada, et paljud haiglad ja isegi koolid kuuluvad tegelikult juba keskajast tuntud ordude õiglusjärglastele. 
Tunduvalt spekulatiivsemad andmed on aga niinimetatud salajaste ordude edasikestmise ja tegevuse kohta tänapäeval.

## Ordusid
* Templiordu (1118/1119–1314)
* Mõõgavendade ordu
* Saksa ordu
* Tsistertslaste ordu
* Malta ordu

### Katoliku ordud

#### Mungaordud
* Benediktlased
: Kamalduleeslased
* Tsistertslased
: Üldine observants
: Feuillandid
: Trapistid
* Kartuuslased

#### Augustinuse reegel
* Augustiinlased-koorihärrad
* Augustiinlased-naiskanoonikud
* Premonstraatlased
* Naispremonstraatlased

#### Hospidaliordud
* Antoniidid
* Püha Vaimu ordu
* Halastavad Vennad

#### Vaimulikud rüütliordud
* Johanniidid
* Templiordu
* Saksa ordu
* Püha Canterbury Thomase ordu
* Calatrava ordu
* Alcantara ordu
* Santiago ordu
* Avise ordu

#### Kerjusordud
* Frantsisklased
: Esimene ordu:
:: Frantsisklased-konventuaalid
:: Frantsisklased-observandid
:: Reformaadid
:: Diskaltseaadid
:: Rekollektid
:: Kaputsiinlased
: Teine ordu:
:: Klarissid
: Kolmas ordu:
:: Tertsiaarid
:: Reguleeritud Kolmas ordu
* Dominiiklased
: Teine ordu:
:: Naisdominiiklased
:: Püha Dominicuse Patukahetsuse Kolmas ordu
* Karmeliidid
: Esimene ordu:
:: Vana observantsi karmeliidid
:: Paljasjalgsed
: Teine ordu:
:: Naiskarmeliidid
:: Paljasjalgsed
: Kolmas ordu
* Augustiinlased-eremiidid
: Augustiinlased-rekollektorid
: Augustiinlased-paljasjalgsed

#### Jesuiidid
* Jesuiidid
: Inglise preilid

## Sõna kasutus väljaspool kirikut
Tuntumad mitte kiriklikud ordud on Vabamüürlaste ordu ja Assasiinide ordu. Keskajal olid tuntud ka mitmed kuninglikud rüütliordud, mille liikmed valis kuningas ja mille liikmeks olemine oli au küsimus. Liikmeks olemine tõi üldjuhul kaasa materiaalseid ja muid kohustusi kuninga suhtes. Tuntuim peaks olema Prantsusmaa kuningate asutatud Sukapaela ordu.

## Vaata ka
* katoliku ordude loend
* orden

## Välislingid
* Great Orders of Chivalry
* The Self-Styled Orders